stanford-oval/wikipedia huggingface dataset:
Mecado
Aiheesta muualla

Discogs.com: Mecado (englanniksi)
Mebrahtom Keflezighi

| Mitalit | Mitalit | Mitalit |  |
| --- | --- | --- | --- |
|  Keflezighi Lontoon maratonilla 2009 |  Keflezighi Lontoon maratonilla 2009 |  Keflezighi Lontoon maratonilla 2009 |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | maraton |  |
Mebrahtom Keflezighi (s. 5. toukokuuta 1975 Asmara, Eritrea) on yhdysvaltalainen kestävyysjuoksija.
Keflezighin ollessa 12-vuotias hänen 13-henkinen perheensä muutti pakolaisena Italian kautta Yhdysvaltoihin. He asettuivat asumaan San Diegoon ja anoivat Yhdysvaltojen kansalaisuutta vuonna 1997. Tuohon aikaan ei ollut vielä varmaa, että Eritrea osallistuisi Sydneyn olympialaisiin omalla joukkueellaan. Keflezighi sai Yhdysvaltojen kansalaisuuden 2. heinäkuuta 1998 ja otti heti osaa Yhdysvaltojen mestaruuskilpailujen 5 000 metrin juoksuun, jossa sijoittui neljänneksi. Hän sijoittui seuraavan vuoden Yhdysvaltojen mestaruuskilpailuissa 10 000 metrin juoksussa samoin neljänneksi.
Vuonna 2000 Keflezighi voitti Yhdysvaltojen mestaruuden 10 000 metrillä ja pääsi näin Sydneyn olympialaisiin. Flunssan takia hän sijoittui olympialaisissa kuitenkin vasta kahdenneksitoista. Vuonna 2001 hän teki uuden Yhdysvaltojen ennätyksen 10 000 metrillä ajalla 27.13,98. Edmontonin MM-kisoissa hän oli samalla matkalla kahdeskymmeneskolmas. Seuraavana vuonna hän voitti jälleen 10 000 metrin Yhdysvaltojen mestaruuden ja osallistui ensimmäistä kertaa New Yorkin maratonille, jossa sijoittui yhdeksänneksi. Vuonna 2003 hän oli Pariisin MM-kisoissa 10 000 metrillä kuudestoista ja Chicagon maratonilla seitsemäs.
Vuonna 2004 hän osallistui Ateenan olympialaisten maratonille. Hän sijoittui juoksussa toiseksi voittamalla kolmanneksi tulleen Vanderlei de Liman 42 sekunnilla. New Yorkin maratonilla hän oli toinen 2004 ja kolmas 2005. Bostonin maratonilla hän sijoittui kolmanneksi 2006. Keflezighi voitti New Yorkin maratonin 2009 ennätyksellään 2.09.15. Vuonna 2012 hän sijoittui Lontoon olympialaisten maratonilla neljänneksi ajalla 2.11.06. Vuonna 2014 hän voitti Bostonin maratonin ajalla 2.08.37.
Keflezighin ennätykset ovat 1 500 metrillä 3.42,29 (1998), 5 000 metrillä 13.11,77 (2000), 10 000 metrillä 27.13,98 (2001) ja maratonilla 2.08.37 (2014).
Aiheesta muualla

Kuvia tai muita tiedostoja aiheesta Mebrahtom Keflezighi Wikimedia Commonsissa
Mauricio Mendoza

| Henkilötiedot |
| --- | --- | --- |
Koko nimi: Mauricio Mendoza Rentería
Syntymäaika: 28. helmikuuta 1981 (ikä 43)
Syntymäpaikka: Cali, Kolumbia
Pelipaikka: hyökkääjä
Pituus: 175 senttimetriä
Lempinimi: Café, Colocho
Seura
Seura: ES Sahel
Pelinumero: 29
Seurat
| Vuodet | Seura | O (M) |
| 2002 2003–2004 2005–2006 2007 2007 2008 2008 2009– |  Deportes Quindío  América  Universitario de Deportes  América  Alianza Lima  Independiente Medellín  Millonarios  ES Sahel |        ? (0) |
 Seurajoukkueuran tilastot kattavat vain kansalliset sarjat.
Mauricio Mendoza Rentería (s. 28. helmikuuta 1981 Cali, Kolumbia) on kolumbialainen jalkapalloilija, pelipaikaltaan hyökkääjä ja hyökkäävä keskikenttäpelaaja.
Ura

Mendoza aloitti uransa Deportes Quindíon riveissä vuonna 2002, jonka jälkeen hän on viettänyt suurimman osan urastaan kotimaassaan Kolumbiassa. Mendoza pelasi myös Perussa vuosina 2005–2007 Universitario de Deportesissa ja Alianza Limassa. Hän siirtyi tammikuussa 2009 kolumbialaisesta Millonariosista tunisialaiseen ES Saheliin.
Aiheesta muualla

Mauricio Mendoza Weltfussball.dessä (saksaksi)
Mauricio Mendoza Transfermarktissa (englanniksi)
Mauricio Mendoza ES Sahelin sivustolla (ranskaksi)
Mark Sheppard

| Mark Sheppard |
| --- | --- |
 Mark Sheppard San Diegon Comic-Conissa 2015.
Henkilötiedot
Syntynyt: 30. toukokuuta 1964 (ikä 60)  Lontoo, Englanti, Yhdistynyt kuningaskunta
Ammatti:  näyttelijä, muusikko
Puoliso:  Jessica Sheppard (2004–)
Näyttelijä
Taiteilijanimet:  Mark A. Sheppard
Aktiivisena:  1992–
Merkittävät roolit:  Crowley (Supernatural)
Aiheesta muualla
IMDb 
Elonet
AllMovie
Mark Andreas Sheppard (s. 30. toukokuuta 1964) on brittiläinen näyttelijä ja muusikko. Hänet tunnetaan parhaiten Crowleyn roolista televisiosarjassa Supernatural. Musiikkialalla Sheppard on rumpali ja studiomuusikko. Hän on myös soittanut samassa yhtyeessä Hanoi Rocksin jäsenten kanssa.[lähde? ]
Aiheesta muualla

Kuvia tai muita tiedostoja aiheesta Mark Sheppard Wikimedia Commonsissa
Merja

Merja tarkoittaa seuraavia:
merja, uralilainen kieli
Merja, naisen nimi.
Mathildedal (ruukki)

Mathildedalin vanha valssaamo vuodelta 1852, jossa näytteillä Teijon tehtaiden tuotteita.
Mathildedalin ruukki on Salon Perniössä, Matildan kylässä toiminut rautaruukki, jonka rakennukset kuuluvat Museoviraston Suomessa määrittelemiin valtakunnallisesti merkittäviin rakennettuihin kulttuuriympäristöihin.
Historiaa

Mathildedalin ruukki alkoi kehittyä vuonna 1686, jolloin Lorentz Creutz nuorempi sai luvan rakentaa Hummeldalin puron varteen vasaralaitoksen, joka otti käyttövoimansa purosta.
Tehtaiden kukoistus alkoi malmilöydöstä 1800-luvun alkupuolella. Mathildedalin rautaruukki perustettiin varsinaisesti 7. huhtikuuta 1852, kun Teijon ruukin omistanut vuorineuvos Viktor Zebor Bremer (1804–1869) sai luvan senaatilta ja rakennutti putlauslaitoksen Hummeldalin jokisuulle insinööri Knut Theodor Pippingin suunnitelmien mukaan. Nimi Hummeldal muuttui Mathildedaliksi ruukin omistajan toisen vaimon vapaaherratar Ottiliana Mathilda Bremerin o.s. Rehbinder (1825–1900) toisen etunimen mukaiseksi, jota hän pääasiassa käytti.
Ruukista rakennettiin satamalaiturille johtava rautatie. Tehdasta laajennettiin valssauslaitoksella 1857. Takkirauta saatiin etupäässä Teijolta, Vantaalta ja Taalintehtaalta.
Mathildedalissa valmistettiin 1800-luvun loppupuolella työkaluja ja koneita maatalouteen sekä höyrykoneita ja venemoottoreita. Parhaaseen aikaan valimossa työskenteli 200 miestä.
Mathildedalin ruukki siirtyi Carpelan-suvulle 1858. 1858–1860 Viktor Bremer ajautui vararikkoon ja 1862 Mathildedal myytiin pakkohuutokaupassa vapaaherra Carl Johan Carpelanille ja hänen veljelleen Otto Maximilianille. Näin Mathildedal joutui eroon Teijon ruukista vuoteen 1916 saakka. Mathildedalin osti 1877 Taalintehtaan työnjohtaja Mikael Ferdinand Nikander, joka 1878 myi ruukin perustamalleen yhtiölle, jonka nimeksi tuli Mathildedals bruks Aktiebolag.
Vuosisadan vaihteen jälkeen 1904 putlaus ja valssaus lopetettiin, mutta 1917 aloitettiin laivatelakka, josta myöhemmin tuli laivapurkamo. Mathildedal oli 1900-luvun alkuvuosikymmeninä osa Teijon Tehtaat Osakeyhtiötä (1889- ), ja ruukissa valmistettiin maatalouskoneita ja -laitteita. Merenkulkuneuvos Antti Wihuri osti Teijon Tehtaat 1958.
Wihurin omistuksessa 1958-1979 Mathildedalissa koottiin myös autoja. 1970-luvulla Mathildedalissa toimi enää pienteollisuusyrityksiä, ja kaikki teollinen toiminta loppui 1978.
1980-luvun lopulla Reino Meriläinen osti Teijon ja Mathildedalin ruukit ja kartanot ja lähti kehittämään alueesta matkailukeskusta, Meri-Teijoa. 1990-luvun alun lamassa yhtiö teki konkurssin, ja matkailutoiminta jäi pienyrittäjien varaan. Mathildedalin ruukkialue jäi tyhjilleen miltei 25 vuodeksi, kunnes Tuula ja Harri Gustafsson ostivat alueen 2003. Heidän tavoitteensa on säilyttää vanha kulttuurimiljöö ja herättää se eloon.
Nykytila

Ruukin rakennuksissa toimivat ravintolat Ruukin krouvi ja Kyläravintola Terho, sekä hotelli, pienpanimo ja leipomo. Myös alpakanvillaan erikoistunut käsityöpaja ja myymälä sijaitsee ruukin alueella.
Yhteen ruukin rakennuksista on koottu Teijon tehtaiden aikoinaan valmistamia maatalouskoneita ja Wihurin aikana valmistettuja ajoneuvoja, kuten Teijo-kuorma-auto ja Winha-moottorikelkka. Kesästä 2009 lähtien ruukin alueella on toiminut paikallisista harrastajista muodostettu kesäteatteri, joka esittää Johan Storgårdin käsikirjoittamaa ja ohjaamaa, tehdasyhteisön vaiheista kertovaa näytelmätrilogiaa Ruukin avain.
Kirjallisuutta

Kerttu Innamaa & Olavi Lindström: Perniön historia II–III. Salo, 1982 ja 1986.
Marit Larsen

| Marit Larsen |
| --- | --- |
 Marit Larsen, Nürnberg, 11. joulukuuta 2015.
Henkilötiedot
Syntynyt: 1. heinäkuuta 1983 (ikä 41) Lørenskog, Akershusin lääni, Norja
Ammatti:  laulaja, muusikko, lauluntekijä
Muusikko
Laulukielet:  englanti, norja
Aktiivisena:  1996–
Tyylilajit:  pop, folk
Soittimet:  laulu, kitara, mandoliini, huuliharppu, sitar, tanpura, domra, piano, celesta, kellopeli
Yhtyeet:  M2M
Levy-yhtiöt:  Atlantic Records (M2M), EMI, Sony Music
Aiheesta muualla
Kotisivut
  [ Muokkaa Wikidatassa ] [ ohje ]  
Marit Larsen kesäkuussa 2006
Marit Elisabeth Larsen (s. 1. heinäkuuta 1983 Lørenskog) on norjalainen laulaja. Hän oli teininä toinen M2M-popduon jäsenistä. Nykyään Larsen on soolouralla.
Larsenin ensimmäinen sooloalbumi Under the Surface ilmestyi vuonna 2006. Hänen toinen albuminsa The Chase ilmestyi lokakuussa 2008. Larsenin kappale "If A Song Could Get Me You" oli hänen ensimmäinen single, joka on julkaistu Norjan ulkopuolella. Se julkaistiin Saksassa, Itävallassa, Sveitsissä ja Islannissa. Saksassa ja Itävallassa se meni singlelistan ykkössijalle. Sveitsissä kappale oli parhaimmillaan toisena ja Islannissa sijalla 19.
Diskografia

Albumit
Under the Surface (2006)
The Chase (2008)
If a Song Could Get Me You (2009, kansainvälinen kokoelma)
Spark (2011)
When The Morning Comes (2014)
EP:t
Joni Was Right (2016)
Singlet
Don't Save Me (2006)
Under the Surface (2006)
Only a Fool (2006)
Solid Ground (2007)
If a Song Could Get Me You (2008)
I've Heard Your Love Songs (2008)
Addicted (2009)
Fuel (2009)
Out Of My Hands (2010) kanssa Milow
Vår beste dag (2011)
Coming Home (2011)
Don't Move (2012)
I Don't Want To Talk About It (2014)
Faith & Science (2015)
Please Don't Fall For Me (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Marit Larsenin kotisivut
Marit Larsen MySpacessa
MaritLarsenFanclub.com (Arkistoitu – Internet Archive) fanisivusto
Martin Spanjers

Martin Spanjers (s. 2. helmikuuta 1987) on yhdysvaltalainen näyttelijä, ja hänet tunnetaan Teinitytön kasvatusopas -televisiosarjan Rory Hennessyna.
Martin Spanjers on näytellyt myös monissa muissa sarjoissa, joista yksi on Greyn Anatomia.
Aiheesta muualla

Martin Spanjers Internet Movie Databasessa. (englanniksi)
Martin Sköld

| Martin Sköld |
| --- | --- |
 Martin Sköld esiintymässä Norrköpingissä vuonna 2008
Henkilötiedot
Syntynyt: 2. lokakuuta 1970 (ikä 54) Sparreholm, Ruotsi
Muusikko
Tyylilajit:  alternative rock
Soittimet:  basso, kosketinsoittimet
Yhtyeet:  Kent, Peking Laundry
Levy-yhtiöt:  Universal Music Group 
Aiheesta muualla
kent.nu
  [ Muokkaa Wikidatassa ] [ ohje ]  
Martin Sköld (s. 2. lokakuuta 1970 Sparreholm, Ruotsi) on ruotsalainen muusikko, joka soitti bassoa ja koskettimia ruotsalaisessa alternative rock -yhtye Kentissä. Sköld kirjoitti myös sanoituksia yhtyeen kappaleisiin Joakim Bergin ohella.
Aiheesta muualla

Kuvia tai muita tiedostoja aiheesta Martin Sköld Wikimedia Commonsissa
Mecanorma

Mecanorma oli ranskalainen yritys, joka valmisti siirtokirjaimia. Monet Mecanorman kirjaintyypit oli hankittu eri kirjasinvalimoilta lisenssein, mutta Mecanorma tilasi kirjainmuotoilijoilta myös useita omia kirjaintyyppejä. Mecanorman huomattavin kilpailija oli englantilainen Letraset.
Vuosina 1989–1994 Mecanorma digitoi kirjaintyyppinsä hollantilaisen Visualogik-yhtiön avustuksella, ja kirjaintyypit julkaistiin PostScript-muodossa. Vuonna 1999 Trip Productions osti Mecanorman ja myi vuonna 2004 Mecanorman kirjaintyyppien oikeudet International TypeFoundersille, joka julkaisi ne nimellä Mecanorma Collection. Vuonna 2014 International TypeFounders hankki Mecanorman kirjaintyyppien pysyvät oikeudet itselleen.
Merivoimien museo

Marinmuseum
Merivoimien museo (ruots. Marinmuseum) on Ruotsin kansallinen museo, joka esittelee Ruotsin merivoimien historiaa. Museo sijaitsee Stumholmen-saaressa Karlskronassa.
Museon alkutarina on vuodelta 1752, jolloin kuningas Aadolf Fredrik perusti laivamallikamarin Karlskronaan. Siellä oli laivojen ja laivarakenteiden malleja, joilla testattiin laivojen purjehduskykyä.
Museossa on kaljuunahalli, sukellusvenehalli, esinekokoelmia, piirustusarkisto, kuva-arkisto, kirjasto sekä tutkimustoimintaa. Museossa voi esimerkiksi käydä torpedovene-Västervikin kannella.
Masovia

Historiallinen Masovia nykyisten voivodikuntarajojen (vihreällä) päällä.
Masovia (puolaksi Mazowsze) on maantieteellinen ja historiallinen alue itäisessä Puolassa. Alue on tunnettu myös latinaksi nimellä Mazovia.
Historia

Puolan hallitsijan Boleslaw III:n kuoltua vuonna 1138 muodostui Masoviasta hänen poikansa Boleslaw IV:n johdolla Masovian herttuakunta, hallitsijoinaan Piast-suvun sikäläinen haara. Masovia pysyi erillään muusta Puolasta aina viimeisen herttuan Janusz III Mazowieckin kuolemaan, vuoteen 1526, asti.
Vuonna 1999 alueelle muodostettiin Masovian voivodikunta.
Martti Hovi

Martti Hovi vuonna 1969.
Martti Kalervo Hovi (20. tammikuuta 1915 Virenoja, Orimattila – 6. helmikuuta 2009 Helsinki) oli suomalainen yritysjohtaja. Hän oli Kemiran (ent. Rikkihappo) pääjohtaja ja johtokunnan puheenjohtaja vuosina 1955–1977 sekä johtokunnan päätoiminen puheenjohtaja 1977–1979.
Hovi kirjoitti ylioppilaaksi Lahden yhteiskoulusta vuonna 1933 ja valmistui agronomiksi vuonna 1939. Vuonna 1952 hän valmistui maatalous- ja metsätieteiden maisteriksi.
Hovi toimi talvisodan ja jatkosodan alussa hävittäjälentäjänä, mutta hänet kutsuttiin Valtion viljavaraston osastonjohtajaksi heikentyneen elintarviketilanteen vuoksi.
Vuonna 1940 Hovi aloitti nousujohteisen uransa Valtion Rikkihappo- ja Superfosfaattitehtaat Oy:ssä. Vuonna 1955 hänet nimitettiin yrityksen pääjohtajaksi. Hovi jäi tehtävästä eläkkeelle vuonna 1979.
Hoville myönnettiin vuorineuvoksen arvo vuonna 1964. Vuonna 1977 Helsingin yliopisto nimitti hänet maatalous- ja metsätieteiden kunniatohtoriksi.
Mathis Baby

| Mathis Baby |
| --- | --- |

Valmistustiedot
Valmistusmaa:   Saksan keisarikunta
Valmistaja:  E.E.C. Mathis, Meinau, Straßburg
Valmistusvuodet:  Baby-1: 1912–1913 Baby-2: 1912–1914 Baby-3: 1912–1914
Korimalli:  torpedo
Henkilöluku:  2 tai 4
Iskutilavuus:  Baby-1: 1 130 cm³ Baby-2: 1 327 cm³ Baby-3: 1 846 cm³
Teho:  Baby-1: 14 hv Baby-2: 16 hv Baby-3: 22 hv
Vetotapa:  takaveto
Vaihteisto:  4+1
Mitat
Akseliväli:  2 500 mm
Mathis Baby oli straßburgilaisen E.E.C. Mathisin vuosina 1912–1914 valmistama henkilöautomalli.
Teknisiä tietoja > Moottori

Autossa oli nelisylinterinen moottori, jossa oli mekaanisen pumpun avulla toiminut painevoitelu. Alkuperäisessä Baby-1-mallissa oli vapaakiertojäähdytys, mutta myöhemmissä oli kiertovesipumppu.
Teknisiä tietoja > Voimansiirto, alusta ja kori

Voimansiirtoon kuului kartiokytkin sekä nelivaihteinen vaihteisto, joka välitti voiman tasauspyörästöllä varustetulle taka-akselille. Jarrut vaikuttivat takapyöriin sekä voimansiirtoon. Korivaihtoehdot olivat kaksi- tai nelipaikkainen torpedo.
Valmistus

Autonvalmistusta aloitellut Emile Mathis halusi panostaa massatuotantoon ja rakennutti tätä varten uuden tehtaan Straßburgin Meinau'hun. Tehdas rakennettiin maaliskuun ja syyskuun välillä 1911. Babyletten ohella tehtaassa valmistettiin kevytauto Babylettea, Populairea sekä eräitä suurempia malleja.
Moottoriurheilu

1 846-kuutioisella moottorilla varustetulla Baby-3-mallilla saavutettiin Dragutin Esserin kuljettamana kahdeksas sija kesäkuussa 1912 järjestetyssä Ranskan Grand Prix'ssä. Kilpailun kokonaispituus oli 1 550 km ja se kesti kaksi päivää. Esserin kuljettaman Mathisin keskinopeus oli 77 km/h.
Michel Emer

| Michel Emer> Henkilötiedot |
| --- | --- |
Syntynyt: 19. kesäkuuta 1906 Pietari, Venäjän keisarikunta
Kuollut: 23. marraskuuta 1984 (78 vuotta) Neuilly-sur-Seine, Ranska
Kansalaisuus:  Ranska
Ammatti:  sanoittaja, säveltäjä
Puoliso:  Jacqueline Maillan
Michel Emer, synt. Michel Rosenstein (19. kesäkuuta 1906, Pietari, Venäjän keisarikunta – 23. marraskuuta 1984 Neuilly sur Seine, Ranska) oli ranskalainen sanoittaja ja säveltäjä. Hän teki lauluja muun muassa Damialle, Edith Piafille, Ray Venturalle ja Tino Rossille.
Emer teki Piafille paljon lauluja, esimerkiksi ”A quoi ca sert l’amour” ja ”L’Accordéoniste”.
Emarin vaimo vuodesta 1954 oli näyttelijä Jacqueline Maillan (1923–1992).
Michel Galabru

Michel Galabru
Michel Galabru (27. lokakuuta 1922 Safi, Marokko – 4. tammikuuta 2016) oli ranskalainen näyttelijä. Hän esiintyi sadoissa elokuvissa ja teki yhteistyötä muun muassa sellaisten ohjaajien kuin Bertrand Blierin, Costa-Gavrasin, Luc Bessonin ja Jean-Luc Godardin kanssa.
Michel Galabru voitti vuonna 1977 parhaan miespääosan César-palkinnon roolistaan elokuvassa Tuomari ja salamurhaaja. Hän oli ehdolla César-palkinnon saajaksi vielä vuosina 1986 ja 1991.
Näyttelijät Emmanuelle ja Jean Galabru ovat Michelin lapsia.
Meksikon taide

Yksityiskohta Diego Riveran seinämaalauksesta.
Meksikon taide on nykyisen Meksikon alueella vuosisatojen aikana tehtyä taidetta.
Olmeekit olivat taitavia kivenkäsittelijöitä ja rakensivat suuria monumentteja. Parhaiten heidät tunnetaan valtavista kivipääveistoksista sekä luolamaalauksista.
Asteekkien freskoista saa kuvan heidän kosmologiastaan ja yhteiskunnallisesta elämästään.
Siirtomaa-aikana, 1800-luvun lopulla vaikuttaneen uusklassisen koulukunnan töissä on selvä eurooppalainen tuntuma.
Meksikon vallankumouksen myötä tuli tarve kehittää aidosti meksikolainen identiteetti paikallisen perinteen pohjalta. Presidentti Álvaro Obregónin valtakaudella 1920–1924 valtio tilasi joukon seinämaalauksia. Diego Rivera johti joukkoa, joka perusti syndikaatin ja julisti maalaustelineillä tehtävät taulut eurooppalaiseksi elitistiseksi rappioksi ja suosi julkista taidetta sen kaikissa muodoista. Liikkeen jäseniä kutsuttiin muraalimaalauksen eli seinämaalauksen mukaan muralisteiksi. Johtaviin muralisteihin kuuluivat Riveiran lisäksi David Alfaro Siqueiros ja  José Clemente Orozco. Yksi Riveiran varhaisimmista seinämaalauksista on kulttuuriministeriön sisäpihalla. Se kattaa kaksi korttelia kolmen kerroksen korkeudelta, koostuu 124 freskosta ja sen tekemiseen meni neljä vuotta. Maalausten aiheena ovat tanssivat tehuanat.
Riveiran vaimosta Frida Kahlosta tuli miestäänkin kuuluisampi.
Muralistien palvomaa kansallista perinnettä, maisemia ja alkuperäiskansojen edustajien muotokuvia vastaan nousi 1900-luvun loppupuoliskolla liike, jota kutsuttiin Murroksen sukupolveksi – Generacion de la ruptura. Sille tunnusomaisia olivat Manuel Felguerezin, Rufino Tamayon ja Luis Nishisawan abstraktit maalaukset.
Aiheesta muualla

Kuvia tai muita tiedostoja aiheesta Meksikon taide Wikimedia Commonsissa
Masqatin kansainvälinen lentoasema

Masqatin kansainvälinen lentoasema (arab. مطار مسقط الدولي‎, IATA: MCT, ICAO: OOMS) on Omanin sulttaanikunnan pääkaupunkiseudulla, Masqatin kuvernoraatin Seebin kaupungissa sijaitseva kansainvälinen lentoasema.
Masqatin lentoaseman alkuna voi pitää Beit al-Falajin lentoasemaa, joka oli aluksi vuonna 1929 vain maapohjainen sotilaslentokenttä. Se toimi myös Omanin öljynetsintälentojen tukikohtana. 1960-luvulla siviililentotoiminnan kentälle aloitti Gulf Air DC3-kalustolla. 1970-luvulla lentotoiminnan kentälle käynnistivät nykyisin nimillä Pakistan International Airlines ja British Airways tunnetut lentoyhtiöt.
Joulukuun 23 päivänä 1973 avattiin Masqatin keskustasta noin 32 kilometriä länteen sijaitseva Seebin kansainvälinen lentoasema. Se vaihtoi nimeään 1. helmikuuta 2008 ja tunnetaan nykyisin nimellä Masqatin kansainvälinen lentoasema.
Lentoasema on Oman Airin kotikenttä.
Satelliittikuva (2006).
Saapuvan liikenteen sisäänkäynti.
Masqatin lentoasemaa rullaustieltä nähtynä (2013)
Aiheesta muualla

Kuvia tai muita tiedostoja aiheesta Masqatin kansainvälinen lentoasema Wikimedia Commonsissa
OOMS Muscat International Airport (englanniksi) (skyvector.com)
Landing OOMS Muscat (11/2012, video, kesto: 9 min 14 s) (englanniksi) ()
OOMS (Jeppesen, 2008, eli lienee ainakin osaksi vanhentunut) (englanniksi) (uvairlines.com)
Mark Slade (insinööri)

Mark Slade on brittiläinen Haasin Formula 1 -tallin kisainsinööri. Slade aloitti uransa McLarenilla vuonna 1991. Hän on toiminut muun muassa suomalaisten kuljettajien Mika Häkkisen, Kimi Räikkösen ja Heikki Kovalaisen kilpailuinsinöörinä. Vuosina 2016–2022 Slade toimi Renaultin strategiapuolen pääinsinöörinä.
Ura

| Kilpailuinsinööri> Kaudet | Kilpailuinsinööri> Kuljettaja | Kilpailuinsinööri> Talli |
| --- | --- | --- |
| 1998–2001 |  Mika Häkkinen | McLaren |
| 2002–2006, 2012–2013 |  Kimi Räikkönen | McLaren, Lotus F1 Team |
| 2007 |  Fernando Alonso | McLaren |
| 2008–2009, 2013 |  Heikki Kovalainen | McLaren, Lotus F1 Team |
| 2010 |  Vitali Petrov | Renault |
| 2011 |  Michael Schumacher | Mercedes |
| 2014–2015 |  Pastor Maldonado | Lotus F1 Team |
| 2017-2019 |  Nico Hülkenberg | Renault |
| 2020 |  Esteban Ocon | Renault |
| 2022- |  Kevin Magnussen | Haas |
Aiheesta muualla

Linkedin
Matt McGinley

| Matt McGinley> Henkilötiedot |
| --- | --- |
Syntynyt: 24. helmikuuta 1983 (ikä 41)
Muusikko
Aktiivisena:  1997-
Tyylilajit:  alternative hip hop alternative rock punk rock
Soittimet:  rummut
Yhtyeet:  Gym Class Heroes Kill the Frontman
Levy-yhtiöt:  Fueled By Ramen, Decaydance Records, Atlantic Records
Aiheesta muualla
www.gymclassheroes.com
  [ Muokkaa Wikidatassa ] [ ohje ]  
Matt McGinley (s. 24. helmikuuta 1983) on yhdysvaltalaisen Gym Class Heroes -yhtyeen rumpali. McGinley on ollut yhtyeessä alusta asti Travis McCoyn ohella. McGinley soittaa myös yhtyeessä Kill the Frontman.
Merengue (tanssi)

Merengue (tanssi)
Merengue on Dominikaanisesta tasavallasta tullut nopeatempoinen latinalainen tanssi, jonka kuviot ja askeleet ovat yksinkertaisempia kuin salsassa. Siinä on samat perusaskeleet kuin mambossa. Tanssijoiden välinen yhteys syntyy aistikkaasta musiikista ja yhtenevistä liikkeistä.
Merivälja

| Merivälja |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Pirita
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  1,63 km²
Väkiluku (1.1.2018):  3 094
 – Väestötiheys:  1 898,2 as./km²
Infobox OKVirheellinen NIMI-arvo: 
Merivälja on asuinalue (vir. asum) Piritan kaupunginosassa Tallinnassa. Sen pinta-ala on 163 hehtaaria ja väkiluku 3 094 henkeä (1.1.2018). Vuoden 2014 alussa asuinalueen väestöstä 81 prosenttia oli virolaisia.
Idässä aluetta rajaa Mähen asuinalue ja etelässä Piritan asuinalue. Pohjoisessa sitä rajaa Viimsin kunta.
Tallinnanlahti joulukuisessa myrskyssä
Aia peatusen kivi
Meriväljan hiekkarantaa
Aiheesta muualla

Kuvia tai muita tiedostoja aiheesta Merivälja Wikimedia Commonsissa
Matti Ranki

Matti Lauri Ranki (30. maaliskuuta 1926 Helsinki – 16. helmikuuta 2013) oli suomalainen pankinjohtaja ja professori. Hän teki miltei koko työuransa säästöpankkiryhmän palveluksessa, viimeksi Säästöpankkien Keskus-Osake-Pankin eli Skopin pääjohtajana vuosina 1977–1984.
Matti Ranki kirjoitti ylioppilaaksi Helsingin Kallion yhteiskoulusta 1946. Vuonna 1950 hän valmistui valtiotieteiden kandidaatiksi pääaineenaan kansantaloustiede ja sivuaineina finanssioppi, tilastotiede, taloushistoria ja liiketaloustiede. Hän teki jatko-opintoja Lontoossa ja Oxfordin yliopistossa. Vuodet 1950–1953 hän toimi Kansallis-Osake-Pankin palveluksessa, kunnes siirtyi säästöpankkiryhmään ensin Säästöpankkiliiton neuvojaksi. Ranki toimi säästöpankkien tarkastajana 1954–1956, Säästöpankkiliiton kolmantena johtajana 1957–1960 ja sitten Skopin hallintoneuvoston jäsenenä vuodesta 1961. Hänet nimitettiin Skopin pääjohtajan ensimmäiseksi varamieheksi vuonna 1967 ja lopulta pääjohtajaksi 1977. Hän erosi pääjohtajan tehtävästä omasta pyynnöstään 1.1.1985 alkaen.